Jõululaupäev liikluses: õnnetustes hukkus üks ja sai viga kolm inimest - DELFI
Jõululaupäev liikluses: õnnetustes hukkus üks ja sai viga kolm inimest
Möödunud ööpäeva jooksul juhtus neli raskemat liiklusõnnetust, milles hukkus üks ja sai viga kolm inimest. Roolist tabati üks narko- ja 20 alkoholi tarvitamistunnustega mootorsõiduki juhti.
Eile kell 10.19 teatati liiklusõnnetusest Harjumaal Padise külas Jahukundru teel, kus esialgsetel andmetel jalgrattaga sõitnud 60-aastane mees kukkus. Jalgrattur hukkus sündmuskohal. Õnnetuse täpsemad asjaolud on selgitamisel.
Kell 11.36 toimus liiklusõnnetus Narvas Tallinna mnt ja Hariduse tn majade vahel õuealal, kus kõnniteel viibinud alkoholijoobes 55-aastane mees kaotas tasakaalu ja kukkus sõiduteele ette sõiduautole Chrysler Voyager, millega tagurdas 32-aastane naine. Jalakäija toimetati Narva haiglasse.
Kella 18.30 ajal toimus liiklusõnnetus Rapla linnas Viljandi maanteel maja nr 15 juures reguleerimata ülekäigurajal, kus mootorsõiduk Volkswagen Golf, mida juhtis 80-aastane mees, sõitis otsa valgustamata jalgrattaga sõites jalakäijate ülekäigurada ületanud 61-aastane mehele. Jalgratturile anti abi kohapeal.
Ööl vastu tänast kella 02.06 ajal toimus liiklusõnnetus Tallinnas Meeliku 22/3 juures, kus esialgsetel andmetel alkoholijoobes 44-aastane mee juhtides mootorsõidukit Mazda 6, kaotas sõiduki üle kontrolli ning kaldus vasak kurvis, paremale poole teelt välja vastu tänavavalgustuseposti. Peale kokkupõrget sõiduk lahkus sündmuskohalt. Juht toimetati AS Ida-Tallinna keskhaiglasse.